Guadalachara conta con a tercera universidat mas antiga en Mexico, la que conta con o mayor numero de población estudiantil en o país (dezaga d'a Universidat Nacional Autonoma de Mexico), la Universidat de Guadalachara, asinas como con a primera universidat privada de Mexico; la Universidat Autonoma de Guadalachara (UAG). Conta con una d'as primeras y mas prestichiadas universidatz jesuitas d'a nación: lo ITESO, y ye la segunda siede d'a Universidat Panamericana en Mexico. Guadalachara tamién ye la siede d'o Centro d'Ensenyanza Tecnica Industrial (CETI) institución d'educación superior que estió fundada con l'emparo d'UNESCO en 1968 como parte d'o prochecto MEX-20, actualment la sola institución que remaneix d'o sistema CENETI-CERETI a libel nacional. La ciudat alberga universidatz y preparatorias maristas como la Universidat Marista de Guadalachara (dinantes Universidat La Salle - Guadalachara), y universidatz privadas en periodismo y comunicación como la universidat UNIVA. Alberga un d'os campus d'o ITESM y tres campus d'a UVM distribuyius en a ZMG.